**Shawn Corey Carter**, nado o 4 de decembro de 1969 en Nova York, máis coñecido polo sobrenome artístico **Jay-Z**, é un rapeiro, executivo e empresario estadounidense, antigo director executivo de Def Jam Recordings e Roc-A-Fella Records, é un dos propietarios de The 40/40 Club e dos Brooklyn Nets.

Traxectoria
-----------

Orixinario dun barrio de casas baratas en Brooklyn, o seu pai abandonou á familia cando el era cativeiro quedando ó coidado de súa nai. Vendeu máis de 26 millóns de discos desde o seu primeiro álbum *Reasonable Doubt* en 1996. Coñecido polo seu hábil emprego das metáforas, as súas capacidades para o estilo libre, os seus xogos de palabras, a combinación do hip hop da rúa co comercial e a combinación do rap con elementos do pop, Jay-Z é un dos rapeiros máis respectados. En 2003 anunciou o seu retiro do mundo da música pero volveu en 2006 con *Kingdom Come* que vendeu 680.000 discos na súa primeira semana. En abril de 2008 asinou un contrato con Live Nation por 150 millóns de dólares, un dos máis caros na historia da música.

### Vida persoal

Jay Z mantivo unha forte rivalidade co rapeiro Nas nos anos 2000 e 2001, que comezou cando Nas tivo disputas con Memphis Bleek, un protexido de Jay-Z. Varios intercambios musicais aumentaron a tensión, con ambos os artistas lanzándose cancións que incluían sons de disparos. Jay-Z revelou unha relación con Carmen Bryan, a nai da filla de Nas. A pesar do forte enfrontamento, en 2005 compartiron escenario nun concerto.

En 2008 casou coa tamén cantante Beyoncé. Os álbums "Lemonade" de Beyoncé e "4:44" de Jay Z revelaron as crises matrimoniais e infidelidades.

### Polémicas

#### Problemas legais

No ano 1999, Jay Z foi acusado de apuñalar a un produtor discográfico, resultando nunha declaración de culpabilidade e evitando a prisión.

#### Decisións Empresariais

A participación de Jay Z en *Tidal*, un servizo de streaming musical, tamén xerou controversia ao nomear tres CEOs diferentes nun período de só nove meses, o que suscitou preocupacións sobre a estabilidade e a dirección estratéxica da compañía. A pesar de ser lanzado como unha proposta de ser máis "amigable para os artistas" en canto a pagos de regalías, Tidal loitou para gañar tracción e competir eficazmente nun mercado saturado e dominado por outras grandes plataformas.

#### Activismo e política

A súa relación coa NFL e a organización de eventos do Super Bowl foi criticada: Colin Kaepernick, ex *quarterback* dos San Francisco 49ers, comezou a axeonllarse durante o himno dos EUA en 2016 como forma de protesta contra a inxustiza racial e a brutalidade policial. Jay-Z foi un crítico aberto da NFL e expresou publicamente o seu apoio a Kaepernick, chegando incluso a rexeitar a oferta de actuar no espectáculo de medio tempo do Super Bowl en solidariedade co ex xogador. Porén, en 2019, Jay-Z e a súa empresa, Roc Nation, asinaron un acordo coa NFL para ser os "estrategas de entretemento musical en directo" da liga, unha asociación que tamén incluía contribucións á campaña de activismo social da liga, *Inspire Change*.

Kaepernick e os seus seguidores expresaron descontento e decepción, cuestionando se Jay-Z comprometera os seus ideais éticos e morais en favor dun lucrativo acordo coa liga de fútbol americano.

#### Contaminación

Jay-Z atopouse no centro dunha polémica relativa á contaminación ambiental cando foi catalogado por *celebrityflight.com* como unha das tres celebridades cunha maior emisión de CO2, debido ao seu uso extensivo de voos privados, só por detrás de Kim Kardashian e Elon Musk.

Álbums
------

Jay-Z nun concerto en 2006
* *Reasonable Doubt*
* *The Life & Times Of S. Carter Vol.1*
* *The Life & Times Of S. Carter Vol.2*
* *The Life & Times Of S. Carter Vol.3*
* *The Dynasty: Roc La Familia*
* *The Blueprint*
* *MTV Unplugged*
* *The Blueprint 2 : The Gift & The Curse*
* *The Blueprint 2.1*
* *The Black Album*
* *Kingdome Come*
* *American Gangster*

Notas
-----

1. ↑  Greenburg, Z. O. (2015). *Empire State of Mind: How Jay-Z Went from Street Corner to Corner Office*. Portfolio.
2. ↑  "Jay-Z And Nas Put Beef To Sleep In Onstage Show Of Unity". *MTV* (en inglés). Consultado o 2023-10-03.
3. ↑  Morris, Wesley; Wortham, Jenna (2017-07-13). "The Revelations of Jay-Z and Beyoncé". *The New York Times* (en inglés). ISSN 0362-4331. Consultado o 2023-10-03.
4. ↑  "Jay-Z". *The Smoking Gun* (en inglés). 2010-07-14. Consultado o 2023-10-03.
5. ↑  Aswad, J. (30 de marzo de 2015). "Jay Z’s Tidal: Madonna, Beyonce, Daft Punk, Alicia Keys Among Artists With Equity in Service". *Variety*. Consultado o 3 de outubro de 2023.
6. ↑  "NFL Inspire Change". *operations.nfl.com* (en inglés e castelán). Consultado o 2023-10-03.
7. ↑  Hardington, Brooke (2021-12-26). "Inside Colin Kaepernick And Jay-Z's Tense Relationship". *Nicki Swift* (en inglés). Consultado o 2023-10-03.
8. ↑  "Celebrity Private Jet Flights & Environmental Impact". *CelebrityFlight* (en inglés). Consultado o 2023-10-03.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jay-Z Modificar a ligazón no Wikidata*** |

* Beyoncé
* Black Lives Matter
* Colin Kaepernick
* Gases de efecto invernadoiro

|  |  |
| --- | --- |
| Control de autoridades | 
* Wd: Q62766
* WorldCat
* VIAF: 85637620
* Allmovie: p277827
* AllMusic: mn0000224257
* AlloCiné: 185605
* BIBSYS: 7064290
* BLBNB: 001028782
* BNB: ID
* BNF: 140030500
* Discogs: 21742
* EBID: ID
* FAST: 1719150
* Genius: Jay-z
* GND: 135065631
* IBDB: 488019
* IMDb: nm0419650
* ISNI: 0000000118335528
* LCCN: n97085822
* MusicBrainz: ID
* NKC: xx0052452
* NNDB: 000026374
* NTA: 265455057
* SNAC: w6x38h3t
* Songkick: 173376
* SUDOC: 157227340
* TMDb: 84932
* Treccani: jay-z
* TVcom: jay-z
* VGMdb: 14384

 |